
NR. 15693/22.09.2025

REFERAT DE APROBARE

Subsemnatul Dincă Florin Ionuț, primar al Oraşului Boldeşti-Scăeni, supun spre analiza şi aprobarea Consiliului Local Proiectul de Hotărâre pentru aprobarea Studiului de oportunitate privind concesionarea prin licitaţie publică a unui teren în suprafaţă de 27.941 mp situat în T54 Np 2710. 
 În baza prevederilor O.U.G. nr. 57/2019 privind Codul administrativ, cu modificările și completările ulterioare şi ale Legii nr. 7/1996 a cadastrului şi a publicităţii imobiliare, republicată, cu modificările şi completările ulterioare, vă prezint următoarele:
Terenul supus concesionării, în suprafaţă de 27.941 mp din T54, PNp2710 este proprietate privată a oraşului, conform HCL  nr. 54/28.03.2023 pentru modificarea și completarea Hotărârii Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești – Scăeni  și are nr. cadastral 27223. 
Configuraţia terenului în suprafaţă de 27.941 mp se regăseşte în Planşă, iar datele de identificare ale terenului se găsesc în Anexa la Studiul de oportunitate. 
În vederea atragerii de fonduri la bugetul local consider oportună concesionarea terenului în suprafață de 27.941 mp situat Tarlaua 54, Parcela Np 2710.
    Potrivit dispoziţiilor art. 308, alin.(4) din OUG nr. 57/2019 privind Codul administrativ, iniţiativa concesionării trebuie să aibă la baza efectuarea unui studiu de oportunitate, care, potrivit dispoziţiilor art.309, alin. (5) din OUG 57/2019 trebuie aprobat de către concedent, adică de către Consiliul Local.
     Atribuirea contractului de concesiune se va face prin aplicarea procedurii licitaţiei publice.

Faţă de cele mai sus prezentate, propun următoarele :
Aprobarea Studiului de oportunitate privind concesionarea prin licitaţie a unui teren în  suprafaţă de 27.941 mp situat în Tarlaua 54, Parcela Np 2710, prevăzut în anexă.
Împuternicirea primarului să desemneze comisia pentru elaborarea Caietului de sarcini şi întocmirea Documentaţiei de atribuire.

În speranţa aprobării, vă mulţumesc anticipat !

                                                         PRIMAR,
                                            DINCĂ FLORIN IONUȚ


                             Consiliului Local al Oraşului Boldeşti-Scăeni

